Thomas Jefferson

Iste articlo ye sobre un politico estausunidense; ta atros usos se veiga Thomas Jefferson (desambigación).

Thomas Jefferson, naixito de Shadwell (Colonia de Virchinia, Reino Uniu; hue Virchinia, Estaus Unius) o 13 d'abril de 1743 y muerto en Charlottesville (Virchinia, Estaus Unius) o 4 de chulio de 1826, estió un destacato politico y avogau estausunidense, que destacó por o suyo papel politico en a Guerra d'Independencia d'os Estaus Unius, estando o principal autor d'a Declaración d'Independencia d'os Estaus Unius. En 1779-1781 estió Gubernador de Virchinia. Amás d'estar o primer Secretario d'Estato d'os Estaus Unius en 1790-1793 mientres a presidencia de George Washington, estió o 2º Vicepresident d'os Estaus Unius mientres a presidencia de John Adams en 1797-1801, plegando o 4 de marzo de 1801 y dica 1809 a estar o 3er President d'os Estaus Unius.

Ye considerau en Estaus Unius como un d'os millors presidents d'o suyo país. A suya eminencia la aconsigue prencipalment per estar o prencipal autor d'a Declaración d'Independencia d'os Estaus Unius. Estió un d'os pais fundadors mas influyents, conoixiu per la suya promoción d'os ideyals d'o republicanismo en os Estaus Unius.

Dende un punto de vista actual cal destacar como actuacions negativas a suya belicherancia con os indigenas americans a os cuals feba fuera d'as suyas tierras bien per medio d'a compra d'os suyos territorios u a suya expulsión. As primeras actuacions estioron en l'anyo 1776 cuan se fació fuera mas a lo este d'o Mississippi a os Cherokee y os Shawnee d'os suyos territorios orichinarios. Posteriorment continó aplicando as suyas ideyas fendo fuera u mercando tierras pa dimpués desaloixar a os nativos americans d'ellas. Ya cuan estió president intentó la aprovacion d'una lei pa o treslado forzoso d'os indios, pero no estió dica pros anyos mas tarde cuan Andrew Jackson aconsiguió aprovar a Indian Removal Act, per medio d'a cuala se legalizaban as suyas ideyas y actuacions.Miller, Robert. Native America, Discovered and Conquered: Thomas Jefferson, Lewis & Clark, and Manifest Destiny. Bison Books, 2008. ISBN 978-0803215986.

 Referencias 

 Vinclos externos 

Categoría:Gubernadors de Virchinia
Categoría:Ministros d'Estaus Unius
Categoría:Naixius de Virchinia
Categoría:Presidents d'Estaus Unius
Categoría:Vicepresidents d'Estaus Unius
Categoría:1743 (naixencias)
Categoría:1826 (muertes)